גוסטבו סקארפה

גוסטבו הנריקה פורטדו סקארפה (פורטוגזית: Gustavo Henrique Furtado Scarpa; נולד ב-5 בינואר 1994 בקמפינאס, ברזיל) - כדורגלן ברזילאי, משחק כקשר במועדון נוטינגהאם פורסט מהפרמייר ליג.

קריירת מועדונים

ברזיל
סקארפה הוא בוגר מועדון פלומיננסה. ב-1 ביוני 2014, במשחק נגד אינטרנסיונל, ערך את הופעת הבכורה שלו בסרייה A הברזילאית.

בתחילת 2015, גוסטבו הושאל לרד בול ברזיל כדי לקבל יותר דקות משחק. ב-31 בינואר, במשחק במסגרת ליגת פאוליסטה מול קפיוואריאנו, ערך את הופעת הבכורה שלו במועדון. ב-11 בפברואר הבקיע סקארפה את שערו הראשון עבור הקבוצה במשחק מול ברגנטינו.

בתום ההשאלה חזר גוסטבו לפלומיננסה. ב-10 ביולי, במשחק מול קרוזיירו כבש את שערו הראשון עבור המועדון.

ב-1 ביולי 2018 עבר בהעברה חופשית לפלמיירס ושיחק בקבוצה כ-5 עונות. הופיע ב-131 משחקי ליגה, בהם כבש 18 שערים.

פרמייר ליג 
ב-1 בינואר 2023 שוחרר מפלמיירס ועבר לקבוצת נוטינגהאם פורסט מהפרמייר ליג. את הופעת הבכורה שלו בקבוצה ערך ב-4 בינואר 2023 שם עלה כמחליף במשחק מול סאות'המפטון.

קריירה בינלאומית 
ב-26 בינואר 2017, במשחק ידידות מול נבחרת קולומביה, ערך גוסטבו את הופעת הבכורה שלו בנבחרת ברזיל.

תארים 
קבוצתיים
פלומיננסה
 אלופת ליגת פרמיירה ברזיל 2016
 זוכה גביע גואנברה - 2017
אישיים
 השחקן הטוב ביותר בליגת פרימיירה ברזיל - 2016
 חבר בנבחרת הסמלית של ליגת קאריוקה - 2016
 המבשל הטוב ביותר באליפות ברזיל - 2016 (10 בישולים)

קישורים חיצוניים 

קשרי כדורגל ברזילאים
כדורגלני פלומיננסה
כדורגלני פלמיירס
כדורגלני נבחרת ברזיל
כדורגלנים ברזילאים
ברזילאים שנולדו ב-1994